Prezidan Barack Obama Bay Pèp Ameriken an Detay Sou Yon Estrateji Tou Nèf  Pou Lagè a  nan Afganistan
Daprè Misye Obama, sektè sivil la ak sektè prive a pral genyen yon wòl pou yo jwe tou nan aplikasyon estrateji sa a.
Nan yon mesaj prezidan ameriken an, Barack Obama, mete devanpèp la byen ta yè swa (madi premye desanm 2009 la) e ki pase sou televizyon ak radyo atravè tout Lèzetazini,li bay detay sou estrateji tou nèf administrasyon n nan pral aplike nan lagè anan Afganistan. Nan kad estrateji sa a Misye Obama anonse Lèzetazini pral voye30 mil lòt sòlda pou ranfòse efektif militè li deja genyen nan peyi azyatik la. Lidè ameriken an fè anons la nan Akademi West Point la, nan eta New York. devan yon piblikki te gen ladan n, an majorite, kadè kap etidye nan akademi militè sa a. Men yon premye sitasyon misye Obama: "Ranfò 30 mil sòlda map anonse aswè a prale laba a pandanpremye mwatye ane 2 mil 10 la e deplwaman an pral dewoule pi rapidman posib yonfason pou kapab mete kontwòl sou mouvman militant an epi mete sekirite nan zònki genyen gwo popilasyon yo." Yon kotenan mesaj sa a Prezidan Obama di Afganistan pa pèdi; men se yon peyi kap fè bakdepi kèk ane deja. Lidè ameriken an te kontinye pou l di --nap site ankò: «Nan moman map pale la a, rezo Al-Kaida ap sèviak «abri sur » li genyen sou fwontyè peyi Afganistan ak Pakistan pou lplanifye lòt zak teworis, gras ak apui li resevwa nan men mouvman Taliban an. Nou fèt pou n anpeche Al-Kaida jwenn azil kote li ka aji an tout sekirite. Nou fèt pou n bloke pwogrè mesye Taliban yo eanpeche yo jwenn mwayen pou yo ranvèse gouvènman an. Nou dwe ranfòse kapasitefòs sekirite yo ak gouvènman an nan Afganistan, de kwa pou yo kapab pranresponsablite yo kòm lidè peyi a nan lavni. » Lè sa va fèt --donk, lè Afgan yo vakapab pran responsablite yo pou avni peyi yo-- Prezidan Obama prevwa yon retrèpa etap pou fòs militè ameriken yo. Bòkote kongrè ameriken an --pi presizeman nan Sena a-- Mitch McConnell, pi gwootorite pou kan republiken an, donk pati opozisyon an, nan Chanm Wòt la pale poul di li apiye plan prezidan an anonse a, men se si retrè militè li prevwaa pa kòmanse toutotan kondisyon yo nan Afganistan pa pèmèt sa. Ann site SenatèEta Kentucky a : «Prezidan an gen rezon nètalkolelè li mande pou Afganistan travay pou l genyen kapasite kap pèmèt twoup militènou yo retounen lakay yo, olye li fikse yon dat rijid pou retrè sa a, yon datki pa ta baze sou kondisyon yo sou teren an, ni sou konsèy jeneral nou yo. » Inisyativsektè prive a ak patisipasyon sektè sivil la pral fè pati reyalizasyonestrateji tou nèf Prezidan Obama anonse a,espesyalman pou sa ki gen rapò ak travay kap nesesè pou devlope domènagrikòl la, sektè edikatif la e domèn ekonomik la nan Afganistan. Tou sa, daprè Misye Obama,pral mande yon pi bon pèfomans bò kote gouvènman afgan an ak gouvènman peyivwazen Pakistan, mete sou kowoperasyon lòt peyi ankò –yon kowoperayon Lèzetazinipral chache aktivman. Men pwòp pawòl lidè ameiken an : «Nou pral travay ak patnè nou yo,ak Nasyon Zini e ak pèp afgan an pou n aplike yon estrateji sivil ki pi efikas,yon fason pou gouvènman an kapab pwofite de amelyorasyon ki va genyen sou plansekirite a. Efò sa a fèt pou l baze sou bon jan rezilta bò kote responsab yo.Epòk kote nou te konn bay moun "kat blanch la", se yon epòk pase e depase. » Prezidan Obama rekonèt nouvo estratejiadministrasyon n nan vle aplike nan lagè a nan Afganistan kapab koute Lèzetazini30 milya dola pou ane kap vini la a sèlman. Se konsa lidè ameriken an di li praltravay sere-sere ak Kongrè a pou yo kontwole depans yo, pandan li pral eseyerelanse ekonomi amerikèn nan kap travèse yon resesyon.